b'\n_START_ARTICLE_\nHogvartsas\n_START_SECTION_\nInformacija apie mokykl\xc4\x85\n_START_PARAGRAPH_\nKnygose Hogvartsas yra ka\xc5\xbekur \xc5\xa0kotijoje. Tre\xc4\x8diajame filme (Azkabano kalinys) nepristatytas Hogvartso studentas u\xc5\xbesimena, jog Sirijus Blekas yra netoli (tikros) vietov\xc4\x97s pavadinimu Daftaunas ir, kad mokykla yra netoli jo. \xc5\xa0io dalyko knygose nebuvo. Mokykl\xc4\x85 supa galingi burta\xc5\xbeod\xc5\xbeiai ir u\xc5\xbekeikimai tod\xc4\x97l tai neleid\xc5\xbeia jokiam \xc5\xbeiobarui (\xc5\xbemogui, neturin\xc4\x8diam magi\xc5\xa1k\xc5\xb3 gali\xc5\xb3) pamatyti mokyklos. Jie nemato jos, tik kelet\xc4\x85 griuv\xc4\x97si\xc5\xb3 ir pavojaus \xc5\xbeenkl\xc4\x85, jog vaik\xc5\xa1\xc4\x8dioti pavojinga. Nors Hogvartsas ir yra atskira institucija, ta\xc4\x8diau knygose jo pad\xc4\x97tis n\xc4\x97ra tiksliai apra\xc5\xa1oma. Yra \xc5\xbeinoma, jog tai bendro lavinimo mokykla, priimanti vaikus nuo 11 iki 17 met\xc5\xb3. Mokymasis Hogvarste n\xc4\x97ra privalomas, nes kai kurie moksleiviai, kaip tvirtinama septintojoje knygoje, mokosi namuose. I\xc5\xa1 prad\xc5\xbei\xc5\xb3 Rowling yra sakiusi, jog Hogvartse yra ka\xc5\xbekur apie 1000 moksleivi\xc5\xb3. V\xc4\x97liau ji tvirtino, jog apie \xc5\xa1e\xc5\xa1is \xc5\xa1imtus, pripa\xc5\xbeindama, kad \xc5\xa1is skai\xc4\x8dius yra prie\xc5\xa1taraujantis, nes Hario am\xc5\xbeiaus grup\xc4\x97je moksleivi\xc5\xb3 yra ma\xc5\xbeai. V\xc4\x97liau ji paai\xc5\xa1kino, jog d\xc4\x97l to ji ir suk\xc5\xabr\xc4\x97 tik 40 persona\xc5\xbe\xc5\xb3 Hario am\xc5\xbeiaus grup\xc4\x97je._NEWLINE_Mokyklos direktorius arba direktor\xc4\x97, paskiriama pavaduotojos arba pavaduotojo, valdo mokyklos veikl\xc4\x85. Direktorius(\xc4\x97) apie savo veikl\xc4\x85 ir darbus pastoviai prane\xc5\xa1a Gubernatori\xc5\xb3 tarybai, kuri\xc4\x85 sudaro dvylika nari\xc5\xb3._NEWLINE_Ne\xc5\xbeinoma, i\xc5\xa1 kur Hogvartsas gauna finansavim\xc4\x85, ta\xc4\x8diau yra manoma, kad moksleivi\xc5\xb3 \xc5\xa1eimos (bent jau dalis j\xc5\xb3) moka u\xc5\xbe vaik\xc5\xb3 moksl\xc4\x85. \xc5\xa0e\xc5\xa1tojoje knygoje \xe2\x80\x9eHaris Poteris ir Netikras Princas\xe2\x80\x9c Tomas Ridlis sak\xc4\x97, jog jis nei\xc5\xa1gali lankyti Hogvartso, o Dumbldoras jam atsak\xc4\x99s \xe2\x80\x9eHogvartse yra fondas tiems, kuriems reikia pagalbos perkant knygas ir drabu\xc5\xbeius\xe2\x80\x9c, kadangi mokiniams reikia nusipirkti savo knygas, s\xc4\x85siuvinius, uniformas ir kitas reikalingas priemones. Knygoje \xe2\x80\x9eHaris Poteris ir Fenikso brolija\xe2\x80\x9c Magijos ministras mokyklos valdym\xc4\x85 paima \xc4\xaf savo rankas teigdamas, kad tai yra vie\xc5\xa1ai finansuojama mokykla, vis d\xc4\x97lto neu\xc5\xbesimindamas i\xc5\xa1 kur tos l\xc4\x97\xc5\xa1os yra gaunamos._NEWLINE_Rowling yra sakiusi, jog Hogvartse mokosi \xc4\xafvairi\xc5\xb3 religij\xc5\xb3 mokiniai.\n_START_SECTION_\nPri\xc4\x97mimas\n_START_PARAGRAPH_\nU\xc5\xbeburtasis plunksnakotis, aptik\xc4\x99s gimusius vaikus su magi\xc5\xa1komis galiomis, u\xc5\xbera\xc5\xa1o j\xc5\xb3 vardus did\xc5\xbeiuliame pergamente. Kiekvienais metais mokytojas patikrina s\xc4\x85ra\xc5\xa1\xc4\x85 ir kiekvienam vaikui, kurio gimtadienis yra ne v\xc4\x97liau kaip rugpj\xc5\xab\xc4\x8dio 31 d., nusiun\xc4\x8dia lai\xc5\xa1k\xc4\x85. Jame ra\xc5\xa1oma, ko prireiks per mokslo metus. Tikimasi, kad b\xc5\xabsimas moksleivis visus reikalingus reikmenis nusipirks Skersiniame Skersgatvyje, kuris yra \xc4\x8cering Kros Roude, Londone, pasl\xc4\x97ptas u\xc5\xbe Kiauro Katilo. Mokiniai, nei\xc5\xa1galintys nusipirkti b\xc5\xabtiniausi\xc5\xb3 preki\xc5\xb3, gauna param\xc4\x85 i\xc5\xa1 Hogvartso fondo. Vaikams, kurie yra \xc5\xbeiobar\xc5\xb3 kilm\xc4\x97s, lai\xc5\xa1kus atne\xc5\xa1a kuris nors mokyklos mokytojas ar personalo atstovas. Jis t\xc4\x97vams paai\xc5\xa1kina apie j\xc5\xb3 vaiko nepaprastas galias. Kiekvienas mokinys gali \xc4\xaf mokykl\xc4\x85 atsive\xc5\xbeti namin\xc4\xaf gyv\xc5\xabn\xc4\x85. Da\xc5\xbeniausiai tai b\xc5\xabna pel\xc4\x97da, rup\xc5\xab\xc5\xbe\xc4\x97 arba kat\xc4\x97, nors, pvz., Ronaldas Vizlis buvo atsive\xc5\xbe\xc4\x99s \xc5\xbeiurk\xc4\x99. Pirmakursiams draud\xc5\xbeiama atsive\xc5\xbeti \xc5\xa1luotas, bet Hariui Poteriui buvo padaryta i\xc5\xa1imtis, pasteb\xc4\x97jus jo talent\xc4\x85 kvidi\xc4\x8dui.\n_START_SECTION_\nAtvykimas\n_START_PARAGRAPH_\nMokiniai atvyksta \xc4\xaf Hogvarts\xc4\x85 Hogvartso ekspresu, kuris i\xc5\xa1vyksta i\xc5\xa1 Kings Kroso stoties Londone, 11 valand\xc4\x85, rugs\xc4\x97jo pirm\xc4\x85j\xc4\x85 dien\xc4\x85. \xc4\xae 9\xc2\xbe platform\xc4\x85 galima patekti pereinant sien\xc4\x85, skirian\xc4\x8di\xc4\x85 9 ir 10 platformas. Kelion\xc4\x97 pasibaigia jau sutemus, Kiauliasodyje. \xc4\xae Kiauliasod\xc4\xaf mokiniams galima nuvykti savaitgaliais, nors vykti ten neprivaloma. Ta\xc4\x8diau negalima \xc4\xaf mokykl\xc4\x85 atkeliauti oru, nes ji yra apsaugota burtais. I\xc5\xa1 ten pirmakursius surenka Rub\xc4\x97jus Hagridas ir su jais keliasi per e\xc5\xbeer\xc4\x85 valtimis, kurios irkluojasi pa\xc4\x8dios. Vyresnieji mokiniai sulipa \xc4\xaf karietas, kurias traukia testraliai\xc2\xa0\xe2\x80\x93 arkliai, matomi tik t\xc5\xb3 \xc5\xbemoni\xc5\xb3, kurie yra mat\xc4\x99 mirt\xc4\xaf. Kai pirmakursiai atvyksta \xc4\xaf Hogvarts\xc4\x85, prasideda i\xc5\xa1kilminga paskirstymo ceremonija, kurioje paai\xc5\xa1k\xc4\x97ja, kokiam koled\xc5\xbeui priklausys moksleivis. I\xc5\xa1 viso yra keturi koled\xc5\xbeai, pavadinti keturi\xc5\xb3 burtinink\xc5\xb3, \xc4\xafk\xc5\xabrusi\xc5\xb3 Hogvarts\xc4\x85, vardais. Tai Grif\xc5\xb3 G\xc5\xab\xc5\xbeta, \xc5\xa0vilpyn\xc4\x97, Varno Nagas ir Klast\xc5\xabnynas.\n_START_SECTION_\nKoled\xc5\xbeai\n_START_PARAGRAPH_\nHario Poterio knyg\xc5\xb3 serijoje, Hogvartso burt\xc5\xb3 ir ker\xc4\x97jimo mokykla yra padalyta \xc4\xaf 4 koled\xc5\xbeus, pavadintus \xc4\xafk\xc5\xabr\xc4\x97j\xc5\xb3 vardais: Godriko Grifo, Salazaro Klastuolio, Rovenos Varnanag\xc4\x97s ir Helgos \xc5\xa0vilpyn\xc4\x97s._NEWLINE_Koled\xc5\xbeai rungtyniauja tarpusavyje visus mokslo metus\xc2\xa0\xe2\x80\x93 \xc4\xafvairiais atvejais u\xc5\xbesidirba ar praranda ta\xc5\xa1kus, nor\xc4\x97dami laim\xc4\x97ti Koled\xc5\xbeo taur\xc4\x99. Kiekvienas koled\xc5\xbeas taip pat turi savo_NEWLINE_kvidi\xc4\x8do komand\xc4\x85 kuri rungtyniauja su kitomis d\xc4\x97l Kvidi\xc4\x8do Taur\xc4\x97s. Labiausiai var\xc5\xbeosi Grif\xc5\xb3 g\xc5\xab\xc5\xbetos ir Klast\xc5\xabnyno koled\xc5\xbeai. Hogvartso mokiniai kartu gyvena, mokosi ir bendrauja. Kiekvieno koled\xc5\xbeo moksleivis su savo bendraam\xc5\xbeiais dalinasi miegamuoju, jiems kartu vedamos pamokos. Miegamieji ir koled\xc5\xbeo bendrasis kambarys priklauso tik to koled\xc5\xbeo moksleiviams, tod\xc4\x97l \xc4\xaf savo bendruosius kambarius negalima atsivesti mokinio i\xc5\xa1 kito koled\xc5\xbeo.\n_START_SECTION_\nGrif\xc5\xb3 G\xc5\xab\xc5\xbeta\n_START_PARAGRAPH_\nGrif\xc5\xb3 G\xc5\xab\xc5\xbetoje mokosi nars\xc5\xabs, dr\xc4\x85s\xc5\xabs ir taur\xc5\xabs mokiniai. Jie niekada nepalikt\xc5\xb3 draugo b\xc4\x97doje. I\xc5\xa1 b\xc4\x97dos i\xc5\xa1traukt\xc5\xb3 net ir savo prie\xc5\xa1\xc4\x85. Pvz.: Haris Poteris, kuris yra \xe2\x80\x9egrifiukas\xe2\x80\x9c, 7-oje dalyje i\xc5\xa1gelb\xc4\x97jo Drak\xc4\x85 Smird\xc5\xbei\xc5\xb3, kuris band\xc4\x97 j\xc4\xaf u\xc5\xbemu\xc5\xa1ti. \xe2\x80\x9eGrifiukai\xe2\x80\x9c\xc2\xa0\xe2\x80\x93 s\xc4\x85\xc5\xbeiningi mokiniai._NEWLINE_Koled\xc5\xbeo himnas:_NEWLINE_Kai kraujo raudonio kils saul\xc4\x97 rytuos,_NEWLINE_Pel\xc4\x97dos sau \xc5\xabkaus, sparnais vis mojuos,_NEWLINE_I\xc5\xa1 e\xc5\xbeero laum\xc4\x97s mums giesm\xc4\x99 giedos_NEWLINE_Mes \xc5\xbeengsime, grifai, mes \xc5\xbeengsim \xc4\xaf saul\xc4\x99,_NEWLINE_\xc4\xae dr\xc4\x85s\xc4\x85, teisyb\xc4\x99, \xc4\xaf taik\xc4\x85 pasaulio._NEWLINE_Kariausim jei reiks, mes ginsime garb\xc4\x99,_NEWLINE_Kuri\xc4\x85 m\xc5\xabs\xc5\xb3 prot\xc4\x97viai dav\xc4\x97 pavarg\xc4\x99._NEWLINE_Mes gerbsime prie\xc5\xa1us, jeigu j\xc5\xb3 tur\xc4\x97sim,_NEWLINE_Nes daug kam u\xc5\xbekli\xc5\xabva teisyb\xc4\x97 m\xc5\xabs \xc5\xa1viesi._NEWLINE_Mes dr\xc4\x85s\xc5\xabs, mes nars\xc5\xabs ir ai\xc5\xa1ku kovingi._NEWLINE_Mes patys geriausieji - Godriko Grifai!_NEWLINE_Koled\xc5\xbeo \xc4\xafk\xc5\xabr\xc4\x97jas:_NEWLINE_Godrikas Grifas\n_START_SECTION_\nKlast\xc5\xabnynas\n_START_PARAGRAPH_\nKlast\xc5\xabnyno mokiniai da\xc5\xbeniausiai yra grynakraujai, sen\xc5\xb3 gimin\xc4\x97s med\xc5\xbeio \xc5\xa1akn\xc5\xb3 t\xc4\x97v\xc5\xb3. Jie m\xc4\x97gsta meluoti, suk\xc4\x8diauti ir nusi\xc5\xbeengti taisykl\xc4\x97ms, nors prie kai kuri\xc5\xb3 nauj\xc5\xb3 mokytoj\xc5\xb3 gerinasi, nes mato jog taip jiems palankiau (pvz.: Drakas Smird\xc5\xbeius 5-oje dalyje prie Doloresos Ambrid\xc5\xbe, anks\xc4\x8diau jis gerindavosi prie Sneipo).\n_START_SECTION_\n\xc5\xa0vilpyn\xc4\x97\n_START_PARAGRAPH_\n\xc5\xa0vilpyn\xc4\x97je mokosi geri, s\xc4\x85\xc5\xbeiningi ir kantr\xc5\xabs mokiniai._NEWLINE_Koled\xc5\xbeo \xc4\xafk\xc5\xabr\xc4\x97ja:_NEWLINE_Helga \xc5\xa0vilpyn\xc4\x97 (\xc5\xa0vilpik\xc4\x97)_NEWLINE_Koled\xc5\xbeo himnas:_NEWLINE_Susirask margam pasauly_NEWLINE_Savo viet\xc4\x85 tarp draug\xc5\xb3._NEWLINE_B\xc5\xabk u\xc5\xbe G\xc4\x97r\xc4\xaf ir Teisyb\xc4\x99, _NEWLINE_Gerbkime vieni kitus._NEWLINE_Esame mes darb\xc5\xa1t\xc5\xabs, kantr\xc5\xabs,_NEWLINE_Kovoje \xe2\x80\x93 vieningi._NEWLINE_Jei ir tu esi toksai,_NEWLINE_Priklausai \xc5\xa0vilpynei._NEWLINE_B\xc5\xabki linksmas, nuo\xc5\xa1irdus \xe2\x80\x93 _NEWLINE_Brolis tau kiekvienas bus._NEWLINE_Tegyvuoja \xc5\xa0vilpyn\xc4\x97!\n_START_SECTION_\nVarno Nagas\n_START_PARAGRAPH_\nVarno Nage mokosi labai protingi, o u\xc5\xbeaug\xc4\x99 da\xc5\xbeniausiai b\xc5\xabna did\xc5\xabs i\xc5\xa1min\xc4\x8diai. Jie negal\xc4\x97t\xc5\xb3 nusi\xc5\xbeengti taisykl\xc4\x97ms, taip pat yra narsi\xc5\xb3, teising\xc5\xb3 bei s\xc4\x85\xc5\xbeining\xc5\xb3 varnanagi\xc5\xb3, kurie taip pat gal\xc4\x97t\xc5\xb3 mokytis ir Grif\xc5\xb3 G\xc5\xab\xc5\xbetoje._NEWLINE_Koled\xc5\xbeo \xc4\xafk\xc5\xabr\xc4\x97ja:_NEWLINE_Rovena Varnanag\xc4\x97\n_START_SECTION_\nSemestrai ir atostogos\n_START_PARAGRAPH_\nI\xc5\xa1 viso per mokslo metus b\xc5\xabna dvejos atostogos: Kal\xc4\x97d\xc5\xb3 ir Velyk\xc5\xb3. Namo i\xc5\xa1vyksta tie mokiniai, kurie nori b\xc5\xabti pas savo \xc5\xa1eimas, o kuri\xc5\xb3 \xc5\xa1eimos i\xc5\xa1vyksta (pavyzd\xc5\xbeiui, pirmoje \xe2\x80\x9eHario Poterio\xe2\x80\x9c knygoje Ronio t\xc4\x97vai i\xc5\xa1vyko pas brol\xc4\xaf \xc4\x8carl\xc4\xaf, kuris Rumunijoje tyrin\xc4\x97ja slibinus) arba nori likti mokykloje, tie pasilieka ir atostogauja Hogvartse.\n_START_SECTION_\nAstronomija\n_START_PARAGRAPH_\nTai pamoka apie \xc5\xbevaig\xc5\xbedes, kuriose mokiniai mokosi kaip jas atpa\xc5\xbeinti ir tyrin\xc4\x97ti.Pamokoje b\xc5\xabna brai\xc5\xbeomi \xc5\xbevaig\xc5\xbed\xc4\x97lapiai, per teleskop\xc4\x85 stebimas dangus.\n_START_SECTION_\nMagijos istorija\n_START_PARAGRAPH_\nMagijos istorija yra, pagal mokini\xc5\xb3 nuomon\xc4\x99, nuobod\xc5\xbeiausias d\xc4\x97stomas dalykas Hogvartse. \xc5\xa0i\xc4\x85 pamok\xc4\x85 d\xc4\x97sto profesorius-vaiduoklis Binsas. Jis kart\xc4\x85 sn\xc5\xabduriavo mokytoj\xc5\xb3 kambary ir n\xc4\x97 nepajaut\xc4\x97, kad mir\xc4\x97, tod\xc4\x97l \xc4\xaf klas\xc4\x99 gr\xc4\xaf\xc5\xbeo b\xc5\xabdamas vaiduokliu.\n_START_SECTION_\nMagi\xc5\xa1k\xc5\xb3j\xc5\xb3 gyv\xc5\xabn\xc5\xb3 prie\xc5\xbei\xc5\xabra\n_START_PARAGRAPH_\nMagi\xc5\xa1k\xc5\xb3j\xc5\xb3 gyv\xc5\xabn\xc5\xb3 prie\xc5\xbei\xc5\xabra yra klas\xc4\x97 Hogvartse (nuo 13-os met\xc5\xb3) apie magi\xc5\xa1k\xc5\xb3 gyv\xc5\xabn\xc5\xb3 maitinim\xc4\x85, pri\xc5\xbei\xc5\xabr\xc4\x97jim\xc4\x85 ir veisim\xc4\x85. J\xc4\x85 d\xc4\x97sto Rub\xc4\x97jus Hagridas. Retkar\xc4\x8diais j\xc4\xaf pavaduoja Kiautena Liurb\xc4\x97\n_START_SECTION_\nMoksleivio gyvenimas\n_START_PARAGRAPH_\nDiena prasideda, kai mokiniai atvyksta \xc4\xaf Did\xc5\xbei\xc4\x85j\xc4\x85 sal\xc4\x99 pusry\xc4\x8diauti. Po pusry\xc4\x8di\xc5\xb3 mokiniai da\xc5\xbeniausiai kalbasi su kitais mokiniais, u\xc5\xbebaigia neatliktus nam\xc5\xb3 darbus ir gauna pa\xc5\xa1t\xc4\x85 nuo pel\xc4\x97d\xc5\xb3. Profesoriai taip pat pusry\xc4\x8diauja Did\xc5\xbeiojoje sal\xc4\x97je su direktoriumi. Kai suskamba skambutis, mokiniai i\xc5\xa1eina \xc4\xaf klases. Pirma pamoka prasideda 9 valand\xc4\x85 ryto. Po dviej\xc5\xb3 ilg\xc5\xb3 pamok\xc5\xb3 su pertrauk\xc4\x97l\xc4\x97mis prasideda piet\xc5\xabs. Popietin\xc4\x97s klas\xc4\x97s, kurios prasideda 13 valand\xc4\x85, yra lengvesn\xc4\x97s, pamokos trunka tik 45 minutes. Popietin\xc4\x97s klas\xc4\x97s baigiasi 17 valand\xc4\x85. Po to mokiniai eina valgyti vakarien\xc4\x97s ir vyksta \xc4\xaf savo koled\xc5\xbeo kambarius. Kambariuose jie ruo\xc5\xa1ia savo nam\xc5\xb3 darbus arba ilsisi. Kiekvienas koled\xc5\xbeo kambarys (i\xc5\xa1skyrus Varno Nag\xc4\x85) turi slapta\xc5\xbeod\xc4\xaf, kur\xc4\xaf kiekvienas mokinys turi \xc4\xafsiminti. Kambariuose dar yra skelbim\xc5\xb3 lenta, kurioje kabinami mokini\xc5\xb3 ir profesori\xc5\xb3 skelbimai. Berniuk\xc5\xb3 ir mergai\xc4\x8di\xc5\xb3 kambariai yra atskiri. Kambariuose mokiniai miega didel\xc4\x97se lovose su koled\xc5\xbeo u\xc5\xbeuolaidomis ir mink\xc5\xa1tomis pagalv\xc4\x97mis. Prie kiekvienos lovos yra ma\xc5\xbei staliukai, ant kuri\xc5\xb3 stovi stiklin\xc4\x97s ir vandens puodyn\xc4\x97s.\n_START_SECTION_\nMaistas\n_START_PARAGRAPH_\nMaist\xc4\x85 Hogvartse gamina nam\xc5\xb3 elfai\xc2\xa0\xe2\x80\x93 virtuv\xc4\x97je, esan\xc4\x8dioje po Did\xc5\xbei\xc4\x85ja sale.\n_START_SECTION_\nDisciplina\n_START_PARAGRAPH_\nDirektoriaujant prof. A. Dumbldorui nebuvo labai grie\xc5\xbetos taisykl\xc4\x97s. Ta\xc4\x8diau mokiniai prival\xc4\x97jo laikytis savo re\xc5\xbeimo\xc2\xa0\xe2\x80\x93 v\xc4\x97lai vakare nevaik\xc5\xa1\xc4\x8dioti i\xc5\xa1 savo koled\xc5\xbeo kambari\xc5\xb3, likti juose. Prof. Dumbldoras pernelyg j\xc5\xb3 ir nedrausmino, nes nor\xc4\x97jo, kad mokiniai tur\xc4\x97t\xc5\xb3 laisv\xc4\x85 gyvenim\xc4\x85. Penktoje \xe2\x80\x9eHario Poterio\xe2\x80\x9c dalyje vadovaujant Ambrid\xc5\xbe, mokiniai neteko laisv\xc4\x97s ir nebegal\xc4\x97jo elgtis laisvai bei nevar\xc5\xbeomai.\n_START_SECTION_\nI\xc5\xa1minties akmens slaptaviet\xc4\x97\n_START_PARAGRAPH_\nIlg\xc4\x85 laik\xc4\x85 I\xc5\xa1minties Akmens slaptaviet\xc4\x97 buvo Gringotso banko saugykla. Ta\xc4\x8diau prie\xc5\xa1 I\xc5\xa1minties Akmen\xc4\xaf sunaikinant jis buvo pasl\xc4\x97ptas Kitro\xc5\xa1m\xc5\xb3 Veidrodyje. Akmen\xc4\xaf paimti gal\xc4\x97jo tik tas, kas nor\xc4\x97jo jo ne savo naudai.\n_START_SECTION_\nPaslap\xc4\x8di\xc5\xb3 kambarys\n_START_PARAGRAPH_\nPaslap\xc4\x8di\xc5\xb3 kambarys Hogvartse gyvuoja nuo jo \xc4\xafk\xc5\xabrimo, bet buvo atidarytas tik kelis kartus. Kaip \xc5\xbeinoma Hogvarts\xc4\x85 \xc4\xafk\xc5\xabr\xc4\x97 keturi burtininkai, visi buvo vieningi ir neeng\xc4\x97 \xc5\xbeiobar\xc5\xb3 kilm\xc4\x97s burtinink\xc5\xb3, i\xc5\xa1skyrus Klastuol\xc4\xaf, jis man\xc4\x97, kad ker\xc4\x97ti verti tik grynakraujai ir neapkent\xc4\x97 vis\xc5\xb3 purvakrauj\xc5\xb3, tod\xc4\x97l jis \xc4\xafreng\xc4\x97 paslap\xc4\x8di\xc5\xb3 kambar\xc4\xaf kuriame gyveno pabaisa, Basiliskas kuris \xc5\xbeudo \xc5\xbevilgsniu, u\xc5\xbetenka jam \xc4\xaf akis pa\xc5\xbei\xc5\xabr\xc4\x97ti ir tu jau mir\xc4\x99s. Bet kiti trys koled\xc5\xbe\xc5\xb3 \xc4\xafk\xc5\xabr\xc4\x97jai sukilo prie\xc5\xa1 j\xc4\xaf ir Klastuolis pasitrauk\xc4\x97, bet pasak\xc4\x97 jog Paslap\xc4\x8di\xc5\xb3 kambarys bus atvertas kai \xc4\xaf mokykl\xc4\x85 sugr\xc4\xaf\xc5\xa1 tiesioginis jo palikuonis. Klastuolis prie\xc5\xa1 i\xc5\xa1eidamas kambar\xc4\xaf u\xc5\xbedar\xc4\x97 ir \xc4\xaf\xc4\x97jimo \xc4\xaf kambar\xc4\xaf niekas nerado ne tik d\xc4\x97l to, kad nerado, bet ir tod\xc4\x97l, kad jam atidaryti reik\xc4\x97jo mok\xc4\x97ti \xc5\xa1nyp\xc5\xa1t\xc5\xabni\xc5\xa1kai.\n_START_SECTION_\nTuneliai\n_START_PARAGRAPH_\nDar viena Hogvartso paslaptis, niekam ne\xc5\xbeinomi slaptieji i\xc5\xa1\xc4\x97jimai, koridoriai ir tuneliai. I\xc5\xa1 Hogvartso veda 7 slapti tuneliai daugiausiai vedantys \xc4\xaf Kiauliasod\xc4\xaf.\n_START_SECTION_\nKambarys iki pareikalavimo\n_START_PARAGRAPH_\nKambarys iki pareikalavimo atsiranda tik tuomet kai \xc5\xbemogui jo labai reikia. Pro t\xc4\x85 viet\xc4\x85 kur slepiasi stebuklingasis kambarys reikia praeiti tris kartus galvojant ko tu nori, ko reikia, kitaip sakant savo pareikalavim\xc4\x85. Tuomet atsiranda durys ir \xc5\xa1tai tu jau kambary iki Pareikalavimo. Kambarys iki Pareikalavimo duoda visi\xc5\xa1kai visk\xc4\x85, i\xc5\xa1skyrus maist\xc4\x85.\n_START_SECTION_\nU\xc5\xbedraustasis mi\xc5\xa1kas\n_START_PARAGRAPH_\nU\xc5\xbedraustasis mi\xc5\xa1kas tai vieta pilna paslap\xc4\x8di\xc5\xb3 ir itin keist\xc5\xb3, \xc4\xafdomi\xc5\xb3 bei pavojing\xc5\xb3 gyv\xc5\xabn\xc5\xb3. Jo sargas ir pri\xc5\xbei\xc5\xabr\xc4\x97tojas yra Rub\xc4\x97jus Hagridas\xc2\xa0\xe2\x80\x93 pusmil\xc5\xbeinis. Mokiniams grie\xc5\xbetai draud\xc5\xbeiama \xc4\xaf\xc5\xbeengti \xc4\xaf U\xc5\xbedraustojo mi\xc5\xa1ko zon\xc4\x85, ai\xc5\xa1ku d\xc4\x97l j\xc5\xb3 saugumo. \xc5\xa0iame mi\xc5\xa1ke gyvena kentaurai\xc2\xa0\xe2\x80\x93 protingos, i\xc5\xa1did\xc5\xbeios ir vieningos b\xc5\xabtyb\xc4\x97s, turin\xc4\x8dios pusiau arklio pusiau \xc5\xbemogaus k\xc5\xabn\xc4\x85. Taip pat vienaragiai\xc2\xa0\xe2\x80\x93 be galo stebuklingos, tyros ir apgaubtos paslaptimi b\xc5\xabtyb\xc4\x97s. Kas be ko mi\xc5\xa1ke gyvena vorai, bet ne paprasti o mil\xc5\xbeini\xc5\xa1ki stebuklingi vorai. Hagridas tame mi\xc5\xa1ke augina vor\xc4\x85 vardu Aragogas, j\xc4\xaf pri\xc5\xbei\xc5\xabri ir myli iki pat jo mirties. Taip pat mi\xc5\xa1ke apgyvendinami \xc4\xafvair\xc5\xabs padarai reikalingi Hogvartsui arba Rub\xc4\x97jui Hagridui.\n_START_SECTION_\nHogvartso ekspresas\n_START_PARAGRAPH_\nKraujo raudonumo Hogvartso ekspresas rugs\xc4\x97jo 1-\xc4\x85ja pasirodo Kings Kroso stotyje 9 3/4 perone. Jis nugabena mokinius, kartais ir mokytojus \xc4\xaf Hogvarts\xc4\x85. Yra atskiros kup\xc4\x97 prefektams (seni\xc5\xabnams). Taip pat ekspresas va\xc5\xbeiuoja ir atostog\xc5\xb3 metu.\n_START_SECTION_\nHerbas, mokyklos devizas, mokyklos himnas\n_START_PARAGRAPH_\nMokyklos Himnas_NEWLINE_Hogvartsai, kad tave karpos i\xc5\xa1verst\xc5\xb3,_NEWLINE_Tu i\xc5\xa1mokyki mus ko nors._NEWLINE_Ir seni ir pliki,_NEWLINE_Ir ma\xc5\xbei nutr\xc5\xabktgalviai_NEWLINE_Norim tur\xc4\x97t galvoj_NEWLINE_\xc5\xa0io bei to \xc4\xafdomaus,_NEWLINE_Nes kol kas ten tik \xc5\xa1vilpia v\xc4\x97jas,_NEWLINE_Pilna musi\xc5\xb3 ir vi\xc5\xa1t\xc5\xb3 p\xc5\xabk\xc5\xb3._NEWLINE_Tad i\xc5\xa1mokyki mus ko nors,_NEWLINE_K\xc4\x85 pamir\xc5\xa1ome, mums primink,_NEWLINE_Pasistenki, o mes neting\xc4\x97sim,_NEWLINE_Kalsim, kad net smegenin\xc4\x97s bra\xc5\xa1k\xc4\x97s._NEWLINE_Mokyklos Devizas_NEWLINE_Drago dormiens ninquam titullandus, kuris rei\xc5\xa1kia Niekada nekutenk Miegan\xc4\x8dio slibino.'